Guinea-Bissaun sisällissota
Guinea-Bissaun sisällissota käytiin presidentti João Bernardo Vieiraa tukeneiden joukkojen ja armeijan pääosaa johtaneen Ansumane Manén välillä useina erillisinä yhteenottoina kesäkuusta 1998 toukokuuhun 1999. Sisällissotaan osallistuivat myös Guinea-Bissaun naapurimaat Senegal ja Guinea. Sisällissota päättyi Vieiran antautumiseen ja Manén johtaman juntan voittoon. Juntta järjesti maan ensimmäiset vapaat vaalit marraskuussa 1999 ja tammikuussa 2000.